173.180

Reglament davart l'organisaziun dal Post da stab da las dretgiras regiunalas (ROStR)

dals 16-07-2024 (versiun dals 01-01-2025)

Sa   basond   sin   l'art. 21 al. 2 lit. c   e   l'art. 25 al. 4   da   l'Ordinaziun   davart   la surveglianza giudiziala1)

relaschà da la Conferenza presidiala da las dretgiras regiunalas ils 16 da fanadur 2024

1. Disposiziuns generalas

Intent

Art.  1 1 Il Post da stab sustegna las dretgiras regiunalas en connex cun l'adempliment da lur incumbensas da l'administraziun giudiziala e cun l'execuziun da la surveglianza dals uffizis da mediaziun e da las autoritads da mediaziun per dumondas da locaziun.

2 El distgargia en spezial la Conferenza presidiala da las dretgiras regiunalas e tgira lur fatschentas sco er las fatschentas d'ulteriuras conferenzas.

3 El è il post da contact tranter las dretgiras regiunalas e la Dretgira superiura ed elavura basas e meds d'agid per unifitgar la gestiun e la surveglianza da las dretgiras regiunalas.

4 El accumpogna las dretgiras regiunalas en connex cun projects, en spezial er cun la digitalisaziun.

5 En il rom da sia activitad guarda el, che sias resursas sajan repartidas en moda equilibrada e confurm als basegns sin las dretgiras regiunalas respectivas.

Affiliaziun administrativa

Art.  2 1 Il Post da stab è affilià administrativamain a la Dretgira regiunala Plessur.

2 Là dispona el d'in plaz da lavur e po far diever da l'agid da la chanzlia da la dretgira per liquidar lavurs administrativas.

1) DG 173.200 * tabellas da las modificaziuns a la fin dal relasch

1

173.180

3 Ils custs dal Post da stab (inclusiv eventuals custs d'infrastructura e dad IT sco er custs ch'èn d'attribuir a projects) èn ina part integrala dal preventiv e dal quint annual da la dretgira regiunala designada en l'alinea 1. Il Post da stab sco er la parsura u il parsura da la Conferenza presidiala vegnan tadlads avant la terminaziun dal process da budgetaziun.

4 La liquidaziun da la contabilitad che pertutga il Post da stab e la correspundenza cun l'Uffizi da persunal concernent ils pajaments dals salaris e da las spesas han lieu sur la dretgira regiunala designada en l'alinea 1. In'eventuala cumpetenza d'expensas, la moda e maniera da la collavuraziun cun las singulas dretgiras regiunalas sco er la furma ed il cuntegn dal rendaquint (champ d'incumbensas dal Post da stab) regla il Post da stab cun la parsura u il parsura da la Conferenza presidiala.

5 La dretgira regiunala po er metter a disposiziun localitads externas al Post da stab.

Quai   èn   per   exempel   localitads   tar   l'Uffizi   da   mediaziun   u   tar   l'Autoritad   da mediaziun per dumondas da locaziun. En quest cas regla la dretgira regiunala – ensemen cun l'autoritad pertutgada, cun la parsura u il parsura da la Conferenza presidiala e cun il Post da stab – la separaziun funcziunala sco er il diever da la chanzlia.

2. Engaschament

Cundiziuns d'engaschament

Art.  3 1 Per il Post da stab valan las disposiziuns dal dretg da persunal dal chantun.

2 Cumplementarmain   vegnan   applitgadas   las   regulaziuns   per   emploiadas   ed emploiads da las dretgiras. Quai pertutga en spezial l'obligaziun da mantegnair il secret d'uffizi e d'observar la discreziun, er suenter la fin da l'engaschament. Per quest   intent   suttascriva   il   Post   da   stab   al   cumenzament   da   l'engaschament   ina cunvegna da secretezza cumplessiva.

3 Las collavuraturas ed ils collavuraturs dal Post da stab pon vegnir obligads da frequentar furmaziuns supplementaras en il sectur da l'administraziun giudiziala u d'autras tematicas che stattan en connex cun lur incumbensas.

Salarisaziun

Art.  4 1 La classificaziun vegn fatga tras la Dretgira superiura tenor l'artitgel 7 alinea 3 da la Lescha davart l'organisaziun giudiziala2).

2) DG 173.000

2

173.180

3. Organisaziun da la lavur

Persuna superiura

Art.  5 1 Il Post da stab suttastat a la direcziun ed a la surveglianza da la parsura u dal parsura da la Conferenza presidiala.

2 Cun resalva da las cumpetenzas da la Conferenza presidiala exequescha la parsura u il parsura da la Conferenza ils dretgs e las obligaziuns che resultan tras il contract da   lavur   da   dretg   public.   Sche   necessari   sa   cunvegn   ella   u   el   ordavant   cun   la presidenta u il president da la dretgira regiunala designada en l'artitgel 2 alinea 1.

Art.  6 Attribuziun d'incaricas 1 Las incaricas vegnan attribuidas al Post da stab tras:

a)

b)

c)

la parsura u il parsura da la Conferenza presidiala;

la Conferenza presidiala;

las tschintg derschadras regiunalas e derschaders regiunals da la cumissiun administrativa extendida da la Dretgira superiura;

las manadras ed ils manaders da projects en il rom da projects a favur da las dretgiras regiunalas.

d)

2 Il Post da stab priorisescha las incaricas en cunvegnientscha cun la parsura u il parsura da la Conferenza presidiala. Las instrucziuns da la parsura u dal parsura da la Conferenza presidiala han la precedenza envers autras prescripziuns.

Definiziun da las incumbensas

Art.  7 1 La Conferenza presidiala fixescha las incumbensas dal Post da stab en il rom da la descripziun da la plazza.

2 Ella è cumpetenta per delegar novas incumbensas.

3 Ella   procura   per   las   resursas   persunalas   ch'èn   necessarias   per   ademplir   las incumbensas.

Cumpetenzas dal Post da stab

Art.  8 1 En il rom da l'adempliment da sias incumbensas (p.ex. activitad da surveglianza)

po il Post da stab visitar, dumandar infurmaziuns, survegnir access e.u.v. tar las dretgiras regiunalas, tar ils uffizis da mediaziun e tar las autoritads da mediaziun per dumondas   da   locaziun.   Las   dretgiras   regiunalas,   ils   uffizis   da   mediaziun   e   las autoritads da mediaziun per dumondas da locaziun ston cooperar er visavi il Post da stab   en   il   rom   da   l'adempliment   da   sias   incumbensas   (p.ex.   activitad   da surveglianza).

3

173.180

2 Al Post da stab stattan a disposiziun meds d'informatica adequats sco er in access a la rait chantunala. En cunvegnientscha cun la persuna responsabla per la IT da las dretgiras grischunas, cun la parsura u il parsura da la Conferenza presidiala e cun la presidenta u il president da la dretgira regiunala designada en l'artitgel 2 alinea 1 po il Post da stab dumandar meds d'informatica supplementars.

3 Il Post da stab vegn tadlà en il rom da l'elavuraziun dal budget che pertutga el sez.

4 Il Post da stab ha vusch consultativa en il rom da las fatschentas da la Conferenza presidiala e d'auters gremis che pertutgan pliras dretgiras.

4

173.180

Tabella da las modificaziuns - tenor conclus

Conclus 16-07-2024

Entrada en vigur 01-01-2025

Element relasch

Modificaziun emprima versiun

Publicaziun en la CUL 2024-049

5

173.180

Tabella da las modificaziuns - tenor element

Element relasch

Conclus 16-07-2024

Entrada en vigur 01-01-2025

Modificaziun emprima versiun

Publicaziun en la CUL 2024-049

6